Hampshire

Denne artikkelen omhandler grevskapet Hampshire i England. Se også Hampshire (andre betydninger).

Hampshire (forkortes Hants) er et grevskap i England. Det ligger i regionen Sørøst-England, og grenser mot Dorset, Wiltshire, Berkshire, Surrey og West Sussex. Administrasjonsbyen er Winchester, som i middelalderen var hovedstad først i kongedømmet Wessex og deretter i England, fram til Normannernes erobring av England i 1066. Det seremonielle grevskapet består av elleve distrikter i det administrative grevskapet samt de enhetlige myndighetene Southampton og Portsmouth. De to byene ble selvstyrte i 1997.

Hampshire er et populært feriested, med flere kystbyer. New Forest og en stor del av South Downs ligger i grevskapet, og begge disse områdene er blitt nasjonalparker.

Hampshire er det største grevskapet i sørøstlige England og er fortsatt det tredje største i Storbritannia til tross for å ha mistet flere landområder enn noe annet engelsk grevskap ved alle samtidige grenseendringer. Dens største størrelse var i 1890 da Hampshire var det femte største grevskap i England. I dag utgjør det et totalt område på 3700 km²Hampshire County UK  (PDF) og måler omtrent 86 km øst–vest og 76 km nord–sør.«Map scales, handy facts, Hampshire» . Geog.port.ac.uk.

Befolkningen i Hampshire teller 1,32 millioner innbyggere (2011), en økning på 6,3 % siden 2001, og er noe lavere enn den nasjonale økningen på 7,8 %. Hvis Portsmouth og Southampton inkluderes er befolkningen på 1,76 millioner innbyggere.

 Historie 

Hampshire har tidligere blitt kalt Southamptonshire, blant annet på kart fra viktoriansk tid. Navnet ble offisielt endret til Hampshire 1. april 1959. 

Isle of Wight ble tidligere, i seremonielle sammenhenger, regnet som en del av Hampshire, men har vært et eget administrativt grevskap siden 1890 og eget seremonielt grevskap siden 1974. Det eneste formelle administrative bånd mellom de to grevskapene er den felles politistyrken.

Under reorganiseringen av grevskapene i 1974 ble Bournemouth og Christchurch overført til Dorset.

 Referanser 

 Litteratur 
 Bullen, Michael et al (2010): The Buildings of England: Hampshire (Winchester and the North). Yale, ISBN 978-0-300-12084-4
 Draper, Jo (1990): Hampshire. Wimborne: Dovecote Press. ISBN 0-946159-82-3

 Eksterne lenker 


 Hampshire County Council
 Bilder av Hampshire i arkivet til English Heritage